ai4bharat/Pralekha huggingface dataset:
পর্যটনমন্ত্রক
শ্রী প্রহ্লাদ সিং প্যাটেল “একটি ঐতিহ্যকে দওক নেওয়া : আপন ঐতিহ্য, আপন পরিচয়” প্রকল্প বিষয়ে পর্যালোচনা বৈঠক করেছেন
নয়াদিল্লী, ২৮ ডিসেম্বর, ২০২০
কেন্দ্রীয় পর্যটন এবং সংস্কৃতি দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল আজ নতুন দিল্লীতে “একটি ঐতিহ্যকে দওক নেওয়া : আপন ঐতিহ্য, আপন পরিচয়” শীর্ষক প্রকল্প বিষয়ে একটি পর্যালোচনা বৈঠক করেন। এই বৈঠকে পর্যটন সচিব শ্রী যোগেন্দ্র ত্রিপাঠী, পর্যটন দপ্তরের মহানির্দেশক শ্রীমতি মীনাক্ষী শর্মা, সংস্কৃতি দপ্তরের যুগ্ম সচিব শ্রীমতি সংযুক্তা মুদগল, পর্যটন দপ্তরের অতিরিক্ত মহার্নিদেশক শ্রীমতি রুপিন্দর ব্রার এবং ভারতীয় প্রত্নতাত্বিক সর্বেক্ষণ র প্রতিনিধিরা উপস্থিত ছিলেন।
এদিনের বৈঠকে দেশের বিভিন্ন স্মৃতিসৌধগুলি সংরক্ষণ বিষয়ে কাজের অগ্রগতির বিস্তারিত তথ্য মন্ত্রীর সামনে উপস্থাপন করা হয়। সময়মতো এই সমস্ত প্রকল্পের কাজ সম্পন্ন করার ওপর জোর দেন শ্রী প্রহ্লাদ সিং প্যাটেল। পাশাপাশি সময়ে সময়ে এই কাজের সঙ্গে যুক্ত দপ্তরগুলির মধ্যে পারস্পরিক সমন্বয় বজায় রেখে পর্যালোচনা চালিয়ে যাওয়ার পরামর্শ দেন। শ্রী প্যাটেল বলেন, ‘একটি ঐতিহ্যকে দওক নেওয়া’ সুচিন্তিত উদ্যোগ। তিনি জানান যে বিভিন্ন সংস্থা তাদের কর্পোরেট সোস্যাল রেসপনসিবিলিটি -কে কাজে লাগিয়ে এই প্রকল্পের আওতায় দেশের স্বল্প পরিচিত স্মৃতিসৌধগুলিকে পরিষ্কার পরিচ্ছন্ন করে তুলতে পারে। পাশাপাশি বিশুদ্ধ পানীয় জল এবং লাইট অ্যান্ড সাউন্ডের মতো সাধারণ সুযোগ-সুবিধা প্রদান করার ক্ষেত্রে সহায়তা দান করা যেতে পারে।
ভারত সরকারের পর্যটন মন্ত্রকের আওতাধীন “একটি ঐতিহ্যকে দওক নেওয়া : আপন ঐতিহ্য, আপন পরিচয়” প্রকল্পটি কেন্দ্রীয় সংস্কৃতি মন্ত্রক, আর্কিওলজিক্যাল সার্ভে অফ ইন্ডিয়া এবং বিভিন্ন রাজ্য ও কেন্দ্রশাসিত সরকারের যৌথ সহযোগিতায় পরিচালিত হয়। মূলত পর্যটনের সুযোগ-সুবিধা বৃদ্ধি এবং পর্যটন বান্ধব পরিবেশ গড়ে তোলা, ঐতিহ্যবাহী/প্রাকৃতিক/পর্যটন স্থানগুলিতে পর্যটকদের জন্য সুযোগ-সুবিধা প্রদান করা হয়ে থাকে এই প্রকল্পে। পাশাপাশি বিভিন্ন সরকারি-বেসরকারী সংস্থা, ব্যক্তি সাধারণকে ‘স্মৃতিসৌধ মিত্র’ হয়ে ওঠার বিষয়ে উৎসাহিত করাই এই প্রকল্পের মূল লক্ষ্য। এমনকি পর্যটকদের বিশুদ্ধ পানীয় জলের সুবিধা প্রদান, ঐতিহ্যবাহী স্থানে আলোকসজ্জার ব্যবস্থা, বর্জ্য ব্যবস্থাপনা, বহু ভাষাগত অডিও গাইডের সুবিধা প্রদানের ব্যবস্থা করা হয়েছে এই প্রকল্পে।
রাষ্ট্রপতিরসচিবালয়
মহাসাগরীয় অঞ্চলে সহযোগিতামূলক পদক্ষেপগুলি ধারাবাহিকভাবে বজায় রাখার ক্ষেত্রে ভারত সকলের জন্য নিরাপত্তা এবং বৃদ্ধিতে বিশ্বাস করে: রাষ্ট্রপতি কোবিন্দ
রাষ্ট্রপতি আজ বিশাখাপত্তনমে ফ্লিট রিভিউ-২০২২ পরিদর্শন করেন
নতুন দিল্লি, ২১ ফেব্রুয়ারি, ২০২২
রাষ্ট্রপতি রামনাথ কোবিন্দ বলেছেন, মহাসাগরীয় অঞ্চলে সহযোগিতামূলক পদক্ষেপগুলি ধারাবাহিকভাবে বজায় রাখার ক্ষেত্রে ভারত সকলের জন্য নিরাপত্তা এবং বৃদ্ধিতে বিশ্বাস করে।
রাষ্ট্রপতি আজ অন্ধ্রপ্রদেশের বিশাখাপত্তনমে প্রেসিডেন্সিয়াল ফ্লিট রিভিউ-২০২২-পরিদর্শন করে তাঁর বক্তব্য পেশ করেন।
রাষ্ট্রপতি বলেন, বিশ্ব বাণিজ্যের একটা বড় অংশ ভারত মহাসাগর অঞ্চল দিয়ে প্রবাহিত হয়। দেশের বাণিজ্য ও জ্বালানি চাহিদার একটি উল্লেখযোগ্য অংশ সমুদ্রের মাধ্যমে মেটানো হয়। সমুদ্র অঞ্চলের নিরাপত্তা তাই একটি গুরুত্বপূর্ণ বিষয়। ভারতীয় নৌবাহিনীর অবিরাম নজরদারি ও অক্লান্ত প্রচেষ্টার ফলে নিরাপত্তা ব্যবস্থা অত্যন্ত সফল হয়েছে।
রাষ্ট্রপতি উল্লেখ করেন যে, করোনা অতিমারি চলাকালীন ভারতীয় নৌ-বাহিনী 'মিশন সাগর' এবং 'সমুদ্র সেতু'- র মাধ্যমে বিশ্বের বিভিন্ন প্রান্তে আটকে পড়া ভারতীয় নাগরিক এবং বিদেশী নাগরিকদের ওষুধ সরবরাহ করে বন্ধুত্বপূর্ণ দেশগুলির মধ্যে সহায়তা প্রদান করেছে। সংকটের সময়ে ভারতীয় নৌবাহিনীর তাৎক্ষণিক এবং কার্যকর মোতায়েনের ফলে মহাসাগরীয় অঞ্চলে নিরাপত্তা ব্যবস্থা জোরদার হয়েছে।
রাষ্ট্রপতি বিশাখাপত্তনমের ঐতিহাসিক গুরুত্বের কথা উল্লেখ করেন। যা ভাইজাক নামে পরিচিত। তিনি বলেন যে এটি বহু শতাব্দী ধরে একটি গুরুত্বপূর্ণ বন্দর হয়ে রয়েছে। ভারতীয় নৌবাহিনী ইস্টার্ন নেভাল কমান্ডের সদরদপ্তর এই ভাইজাক। রাষ্ট্রপতি বলেন, ১৯৭১ সালের মুক্তিযুদ্ধে ভাইজাক গৌরবময় অবদান রেখেছিল। এ প্রসঙ্গে তিনি তৎকালীন পূর্বপাকিস্তানের নৌ অবরোধে ইস্টার্ন নেভাল কমান্ডের বীরত্বপূর্ণ পদক্ষেপ এবং পাকিস্তানের সাবমেরিন 'গাজী'-র ডুবে যাওয়ার কথা স্মরণ করেন। তিনি বলেন, ১৯৭১ সালের যুদ্ধে ভারতের ইতিহাসের অন্যতম একটি জোরালো বিষয়গুলির একটি হচ্ছে এই ঘটনা।
ভারতীয় নৌবাহিনী ক্রমান্বয়ে আত্মনির্ভরশীল হয়ে উঠেছে এবং মেক ইন ইন্ডিয়া উদ্যোগের অগ্রভাগে রয়েছে বলে রাষ্ট্রপতি সন্তোষ প্রকাশ করেন। তিনি উল্লেখ করেন যে, সারাদেশে বিভিন্ন সরকারি ও বেসরকারি জাহাজ নির্মাণকারী সংস্থা বেশ কয়েকটি যুদ্ধজাহাজ ও সাবমেরিন তৈরি করেছে যার ৭০ শতাংশই দেশীয়।
তিনি বলেন যে, এটা অত্যন্ত গর্বের বিষয় যে ভারত পারমাণবিক সাবমেরিন তৈরি করেছে। শীঘ্রই আমাদের দেশীয়ভাবে তৈরি বিমানবাহী রণতরী 'বিক্রম' পরিষেবাতে অংশ দেবে। রাষ্ট্রপতি উল্লেখ করেন যে, দেশীয় নৌ জাহাজ নির্মাণ ক্ষমতা আত্মনির্ভর ভারত নির্মাণের একটি অবদান।
করোনা অতিমারির সমস্ত চ্যালেঞ্জ ও বিধিনিষেধকে অতিক্রম করে প্রেসিডেন্সিয়াল ফ্লিট করার জন্য রাষ্ট্রপতি নৌ বাহিনীকে অভিনন্দন জানিয়েছেন। বাহিনীর সর্বোচ্চ কমান্ডার হিসেবে তাঁর কাছে এটি একটি স্মরণীয় মুহূর্ত বলে তিনি উল্লেখ করেন।
CG/ SB
(Visitor Counter : 118
প্রতিরক্ষামন্ত্রক
ড্রোন প্রতিরোধী ব্যবস্থাপনা
নতুনদিল্লি, ২৮শে জুলাই, ২০২১
প্রতিরক্ষা গবেষণা ও উন্নয়ন সংগঠন  শত্রুপক্ষের ড্রোন হামলা আটকানোর জন্য একটি ড্রোন প্রতিরোধী ব্যবস্থাপনা উদ্ভাবন করেছে। সম্পূর্ণ দেশিয় প্রযুক্তিতে উদ্ভাবিত এই ড্রোন শত্রুপক্ষের ড্রোন হামলা আটকাতে পারবে। এছাড়া শত্রুপক্ষের ড্রোনের সিগন্যাল আটকাতে সফট স্কিল ও ড্রোন ধ্বংস করার জন্য লেজার ভিত্তিক প্রযুক্তি বা হার্ড স্কিল এই ব্যবস্থাপনায় রয়েছে। সশস্ত্র বাহিনী সহ অভ্যন্তরীণ নিরাপত্তা সংস্থাগুলিকে এই প্রযুক্তি দেখানো হয়েছে।
বর্তমানে ডিআরডিও এই প্রযুক্তি মেসার্স বিইএলকে হস্তান্তরিত করেছে। আরো কয়েকটি সংস্থাকে হস্তান্তর করতে উদ্যোগ নেওয়া হয়েছে ।
লোকসভায় আজ শ্রীমতী কেশরী দেবী প্যাটেল এবং শ্রী কনকমাল কাটারিয়ার প্রশ্নের লিখিত জবাবে এই তথ্য জানিয়েছেন প্রতিরক্ষা প্রতিমন্ত্রী শ্রী অজয় ভাট।
CG/CB/
(Visitor Counter : 140
প্রতিরক্ষামন্ত্রক
পদাতিক বাহিনী দিবস উদযাপন
নয়াদিল্লি, ২৭ অক্টোবর, ২০২০
আজ পদাতিক বাহিনী দিবস। ভারতীয় সেনাবাহিনীর বৃহত্তম যুদ্ধ বাহিনী পদাতিক সৈন্যবাহিনীর অবদানের কথা স্মরণে রেখে প্রতি বছর এই দিনটি পদাতিক বাহিনী দিবস হিসেবে উদযাপন করা হয়। ১৯৪৭ সালে আজকের দিনেই ভারতীয় সেনাবাহিনীর পদাতিক সৈন্যরা প্রথম শ্রীনগর বিমানবন্দরে অবতরণ করেছিলেন এবং বিপুল পরাক্রমে শ্রীনগরের উপকন্ঠ থেকে পাকিস্তানী আক্রমণকারী সৈন্যবাহিনীকে হটিয়ে দিয়ে জম্মু-কাশ্মীর রাজ্যকে আক্রমণকারীদের কাছ থেকে উদ্ধার করেছিলেন। এই ঘটনার স্মরণে ২৭ অক্টোবর দিনটি পদাতিক সৈন্যবাহিনী দিবস হিসেবে উদযাপিত হয়ে থাকে।
পদাতিক সৈন্যবাহিনী দিবস উদযাপনের অঙ্গ হিসেবে আজ জাতীয় যুদ্ধ স্মৃতি স্মারকে পুষ্পার্ঘ্য অর্পণ অনুষ্ঠানের আয়োজন করা হয়। জাতির সেবায় বিভিন্ন যুদ্ধক্ষেত্রে দেশের জন্য যেসব সেনা আত্মত্যাগ করেছেন, তাঁদের প্রতি বিশেষ শ্রদ্ধা জানানো হয়। অনুষ্ঠানে চিফ অফ ডিফেন্স স্টাফ জেনারেল বিপিন রাওয়াত, সেনা প্রধান এম এম নারাভানে সহ সমস্ত আর্মি কম্যান্ডার এবং বিভিন্ন রেজিমেন্টের কর্ণেলরা উপস্থিত ছিলেন। তাঁরা সকলেই সেখানে পুষ্পার্ঘ্য অর্পণ করেন। 'অপারেশন বিজয়' এবং 'অপারেশন মেঘদূত'-এর ব্রিগেডিয়ার বীর চক্র  উমেশ সিং বাওয়া সহ আরও অন্যান্য বিশিষ্ট ব্যক্তিগণ এদিন জাতীয় যুদ্ধ স্মারক স্থলে পুষ্পার্ঘ্য অর্পণ করেন। অনুষ্ঠানে পদাতিক বাহিনীর প্রবীণ সদস্যরাও উপস্থিত ছিলেন।
পদাতিক সৈন্যবাহিনীর মহানির্দেশক এক বার্তায় জানিয়েছেন যে, পদাতিক বাহিনীর সদস্যরা তাঁদের সাহস ও পেশাদারিত্বের সঙ্গে নিঃস্বার্থভাবে কাজ করে চলেছেন। দেশের অখণ্ডতা ও সার্বভৌমত্ব রক্ষায় তাঁরা দৃঢ় সঙ্কল্প বলেও জানিয়েছেন তিনি।
CG/SS/DM
(Visitor Counter : 305
বিজ্ঞানওপ্রযুক্তিমন্ত্রক
ডিসি বৈদ্যুতিক ক্ষেত্র ব্যবহার করে গোল্ড-ন্যানোরোডের বৈশিষ্ট্যগুলির সাহায্যে খাদ্য দূষণ শনাক্ত করার পথ আরও কার্যকরীভাবে প্রশস্ত হয়েছে
নতুন দিল্লি, ১৮ ফেব্রুয়ারি, ২০২২
সম্প্রতি ভারতীয় গবেষকদের একটি দল, গবেষণায় খুঁজে পেয়েছে যে, বাহ্যিক শক্তি প্রয়োগ করে গোল্ড-ন্যানোরোডের বৈশিষ্ট্যগুলিকে সেন্সর তৈরির জন্য ব্যবহার করা যেতে পারে, যা অণুর পরিমাণ এবং খাদ্য দূষণ শনাক্ত করার পথ আরও কার্যকরী উপায়ে প্রশস্ত করতে পারে।
কেন্দ্রীয় সরকারের বিজ্ঞান ও প্রযুক্তি দপ্তরের আওতাধীন ব্যাঙ্গালোরের রমন সিসার্চ ইনস্টিটিউটের বিজ্ঞানী ডাব্লিউ. জাইবুদ্দিন এবং রঞ্জিনী বন্দ্যোপাধ্যায় এই গবেষণার কাজ চালিয়েছেন। ডিসি বৈদ্যুতিক ক্ষেত্রের অনুপস্থিতি এবং উপস্থিতিতে এইউ-এনআর কিভাবে প্রতিক্রিয়া দেখায় তা নিয়েও গবেষণা করেছেন তারা। বিজ্ঞানীরা গবেষণার শেষে জানিয়েছেন, বাহ্যিক শক্তি প্রয়োগ করে ন্যানোরোডগুলির বৈশিষ্ট্যগুলিকে সুরক্ষিত করা যেতে পারে, যা অণুগুলির সম্প্রসারণ পরিমাণ শনাক্ত করার জন্য সেন্সর তৈরির মতো প্রযুক্তিগত কাজে সাহায্য করে থাকে।
CG/SS/SKD/
(Visitor Counter : 102
নির্বাচনকমিশন
পশ্চিমবঙ্গ বিধানসভার চতুর্থ পর্যায়ের নির্বাচন আজ সম্পন্ন হয়েছে
ভারতের নির্বাচন কমিশন কোচবিহারের শীতলকুচি বিধানসভা আসনের ১২৬ নম্বর ভোটগ্রহণ কেন্দ্রের ভোটগ্রহণ স্থগিত রেখেছে
নতুন দিল্লি, ১০ এপ্রিল, ২০২১
পশ্চিমবঙ্গ বিধানসভার ৪৪টি আসনের ১৫,৯৪০টি ভোটগ্রহণ কেন্দ্রের মাধ্যমে আজ নির্বাচন সম্পন্ন হয়েছে। এটি ছিল পশ্চিমবঙ্গে চতুর্থ পর্যায়ের নির্বাচন। বিশেষ পর্যবেক্ষকদের কাছ থেকে পাওয়া রিপোর্ট অনুযায়ী, কোচবিহারের ৫ নম্বর শীতলকুচি তপশিলি আসনের ১২৬ নম্বর ভোট গ্রহণ কেন্দ্রে ব্যাপক গোলমাল হয়। যে জন্য ভোটগ্রহণ স্থগিত করে দিতে হয়েছে। পশ্চিমবঙ্গ বিধানসভা নির্বাচনে চতুর্থ পর্যায় পর্যন্ত মোট ১৩৫ টি আসনে ভোটগ্রহণ করা হয়েছে।
ভারতের নির্বাচন আয়োগ বিশেষভাবে সক্ষম এবং ৮০ ঊর্ধ্ব নাগরিকদের জন্য ভোট দানের ক্ষেত্রে প্রয়োজনীয় ব্যবস্থা গ্রহণ করেছে। চতুর্থ পর্যায় পর্যন্ত মোট ২,০৯,৭৭৯ জন বিশেষভাবে সক্ষম এবং ৮০ ঊর্ধ্ব ৫,৭১,৬১৩ জন নাগরিক তাঁদের ভোটাধিকার প্রয়োগ করেছেন।
চতুর্থ পর্যায় নির্বাচনেও ভোটগ্রহণ শুরুর আগে পোলিং এজেন্ট দের উপস্থিতিতে ইভিএম এবং ভিভিপ্যাড মক পোল করা হয়েছে। ভোটগ্রহণ কেন্দ্রগুলিতে নিরাপদ এবং সুরক্ষিত পরিবেশ সুনিশ্চিত করতে ৫০ শতাংশেরও বেশি ভোটগ্রহণ কেন্দ্রের সরাসরি পর্যবেক্ষণ এবং ওয়েব কাস্টিং এর ব্যবস্থা রাখা হয়েছিল। যাতে কমিশনের তরফ থেকে এই ভোট গ্রহণ কেন্দ্র গুলির উপর কড়া নজর রাখা যায়।
নির্বাচন সংক্রান্ত আপডেট, আলোকচিত্র এবং অন্যান্য বিস্তারিত তথ্য জানার জন্য eci.gov.in এই ওয়েবসাইট এবং @SpokespersonECI ও @ECISVEEP টুইটার দেখা যেতে পারে।
CG/SB
(Visitor Counter : 121
অর্থমন্ত্রক
জিএসটি সংক্রান্ত পরিষেবাদাতা হিসাবে অন্তর্ভুক্তি নিশ্চিত করার জন্য পরীক্ষা নথিভুক্তির শেষ তারিখ ১৫ই অক্টোবর পর্যন্ত বাড়ানো হয়েছে
নয়াদিল্লি, ১০ অক্টোবর, ২০১৮
সীমাশুল্ক, পরোক্ষ কর এবং মাদক সংক্রান্ত জাতীয় অ্যাকাডেমি, নাসিন পণ্য ও পরিষেবা কর  সংক্রান্ত পরিষেবাদাতাদের অন্তর্ভুক্তি নিশ্চিত করার জন্য একটি পরীক্ষার আয়োজন করেছে। জিএসটি আইনের ৮৩ নম্বর ধারার ২ নম্বর উপ-ধারা অনুসারে, এঁদের জিএসটি নেটওয়ার্কে অন্তর্ভুক্তি বাধ্যতামূলক করা হয়েছে। ২০১৮-র ৩১শে ডিসেম্বরের আগে এইসব পরিষেবাদাতাদের উপরোক্ত পরীক্ষায় পাশ করতে হবে। সারা দেশের নির্ধারিত কয়েকটি পরীক্ষা কেন্দ্রে ৩১শে অক্টোবর সকাল ১১টা থেকে ১-৩০ মিনিট পর্যন্ত এই পরীক্ষা নেওয়া হবে। ২৫শে সেপ্টেম্বর থেকে যোগ্য প্রার্থীদের জন্য এই পরীক্ষায় নথিভুক্তির কাজ শুরু হয়েছে। নাসিন কর্তৃক প্রদত্ত একটি রেজিস্ট্রেশন পোর্টাল এবং সিবিআইসি ওয়েবসাইটে ‘GSTP exam registration’ ট্যাবের মাধ্যমে নথিভুক্তির জন্য আবেদন করা যাবে।
১০ই অক্টোবর পর্যন্ত এই নথিভুক্তির জন্য যে তারিখ স্থির করা হয়েছিল তা বাড়িয়ে ১৫ই অক্টোবর করা হয়েছে। সমস্ত যোগ্য প্রার্থীদের পরীক্ষা নথিভুক্তি পোর্টালে  জরুরি ভিত্তিতে আবেদন জানাতে বলা হয়েছে।
CG/PB/DM/....
(Visitor Counter : 82
প্রতিরক্ষামন্ত্রক
ইন্ডিয়া@75 বিআরও মোটরসাইকেল অভিযাত্রী দলের তৃতীয় পর্যায়ে শিলিগুড়ি থেকে দুম দুমা পর্যন্ত অভিযান সমাপ্ত; দলটি কলকাতার উদ্দেশ্যে রওনা
নতুন দিল্লি, ১৬ নভেম্বর, ২০২১
ইন্ডিয়া@75 বিআরও মোটরসাইকেল অভিযানের তৃতীয় পর্যায় সাফল্যের সঙ্গে শেষ হয়েছে। এই পর্যায়ে মোটরসাইকেল অভিযাত্রী দলটি ১১ দিনের কম সময়ে ২,৪৫০ কিলোমিটার পথ পাড়ি দিয়ে গত ১৪ নভেম্বর আসামের দুম দুমা পৌঁছায়। উল্লেখ করা যেতে পারে, গত ৫ নভেম্বর শিলিগুড়ি থেকে এই মোটরসাইকেল অভিযানের যাত্রা সূচনা হয়। সীমান্ত সড়ক সংস্থার  এবং ভারতীয় সেনার ১৭ জনকে নিয়ে গঠিত এই অভিযাত্রী দলটি সিকিম, আসাম ও অরুণাচল প্রদেশের বিভিন্ন এলাকা অতিক্রম করে গত ১৪ তরিখ দুম দুমা পৌঁছায়।
এই অভিযাত্রী দলের সদস্যরা যাত্রা শুরুর প্রথম দিনেই সমুদ্র পৃষ্ঠ থেকে ১৪ হাজার ৫১ ফুট উচ্চতায় অবস্থিত সিকিমের নাথু লা পৌঁছে যায়। এরপর গ্যাংটকে ১ দিন বিশ্রাম নিয়ে পরদিন সেখান থেকে যাত্রা শুরু করে কালিম্পং, হাসিমারা, গোয়াহাটি, তেজপুর, ইটানগর, পাসিঘাট হয়ে অবশেষে দুম দুমা পৌঁছে যায়।
যাত্রাপথে অভিযাত্রী দলের সদস্যরা বিদ্যালয় পড়ুয়া, কলেজ পড়ুয়া ও এনসিসি ক্যাডেটদের সঙ্গে মিলিত হয়ে তাদের দেশ গঠনে অবদান রাখার জন্য উৎসাহিত করেন। এরপর অভিযাত্রী দলটি ইটানগরে রাজভবন থেকে পুনরায় যাত্রা শুরু করে। সেখানে অরুণাচল প্রদেশের উপ-মুখ্যমন্ত্রী অভিযাত্রী দলের যাত্রা সূচনা করেন।
উল্লেখ করা যেতে পারে, নতুন দিল্লি থেকে এই অভিযাত্রী দলের যাত্রা শুরু হওয়ার পর ইতিমধ্যেই এক মাস পূর্ণ হয়েছে। অভিযাত্রী দলটি বিভিন্ন রাজ্য ও কেন্দ্রশাসিত অঞ্চল অতিক্রম করে অবশেষে শিলিগুড়ি এসে পৌঁছায়। শিলিগুড়ি থেকে এই মোটরসাইকেল অভিযাত্রী দল কলকাতার উদ্দেশ্যে যাত্রা শুরু করেছে। আগামী ২৭ নভেম্বর দলটি কলকাতায় এসে পৌঁছোবে। নতুন দিল্লিতে গত ১৪ অক্টোবর প্রতিরক্ষামন্ত্রী শ্রী রাজনাথ সিং অভিযাত্রী দলের প্রথম পর্যায়ের যাত্রা সূচনা করেন। সুদীর্ঘ ৩ হাজার কিলোমিটার পথ পাড়ি দিয়ে দলটি অবশেষে শিলিগুড়ি পৌঁছায়।
CG/BD/AS/
(Visitor Counter : 109
নীতিআয়োগ
বিল অ্যান্ড মেলিন্ডা গেটস ফাউন্ডেশন ও ওয়াদওয়ানি ফাউন্ডেশনের সঙ্গে যৌথভাবে ‘এআইএম-আইসিআরইএসটি’ এর সূচনা করেছে অটল ইনোভেশন মিশন
নয়াদিল্লী, ৩১ জুলাই, ২০২০
নীতি আয়োগের অটল ইনোভেশন মিশন  দেশজুড়ে ইনকিউবেটর ইকোসিস্টেমের সামগ্রিক উন্নয়নের প্রচার ও সক্ষমতা বৃদ্ধির একটি বড় উদ্যোগ নিয়েছে। এরই অঙ্গ হিসেবে অটল ইনোভেশন মিশন বিল অ্যান্ড মেলিন্ডা গেটস ফাউন্ডেশন ও ওয়াদওয়ানি ফাউন্ডেশনের সঙ্গে যৌথভাবে ‘এআইএম-আইসিআরইএসটি’ এর সূচনা করেছে। এই ‘এআইএম-আইসিআরইএসটি’ হল ইনকিউবেটের ইকোসিস্টেমের সক্ষমতা বৃদ্ধির এক কর্মসূচি। স্টার্ট আপ সংস্থাগুলির দক্ষতা বৃদ্ধির ওপর লক্ষ্য রেখে ভারতে এই প্রথম এধরণের উদ্যোগ নেওয়া হয়েছে।
বিল অ্যান্ড মেলিন্ডা গেটস ফাউন্ডেশন ও ওয়াদওয়ানি ফাউন্ডেশন উদ্ভাবনী এবং উদ্যোগ ক্ষেত্রে যথেষ্টই দক্ষ। ‘এআইএম- আইসিআরইএটি’ কর্মসূচির মাধ্যমে ইনকিউবেশন ইকো সিস্টেমগুলির সক্ষমতা বৃদ্ধি করা হবে। এমনকি দেশজুড়ে অটল ইনোভেশন মিশন পরিচালিত ও প্রতিষ্ঠিত ইনকিউবেটরদের দক্ষতা বৃদ্ধিতেও কাজে লাগবে। অটল ইনোভেশন মিশনের আওতায় ইনকিউবেটরগুলির কর্মক্ষমতা উল্লেখযোগ্যভাবে বৃদ্ধিতে সাহায্য করবে। পাশাপাশি বর্তমান মহামারীর জেরে সংকটময় পরিস্থিতিতে স্টার্ট-আপ সংস্থাগুলির দক্ষতা বৃদ্ধিতেও বিশেষভাবে সাহায্য করবে এই কর্মসূচি।
নীতি আয়োগের মুখ্য কার্যনির্বাহী আধিকারিক অমিতাভ কান্ত জানিয়েছেন ভারতীয় স্টার্ট-আপ ইকো সিস্টেমগুলি খুব অল্প সময়েই বিশ্বমানে রূপান্তরিত হবে। এক্ষেত্রে নীতি আয়োগ গুরুত্বপূর্ণ ভূমিকা পালন করছে বলেও তিনি জানান। দেশের অভ্যন্তরীণ সমস্যা ও প্রতিবন্ধকতা দূর করে বিশ্বের বাজারগুলিতে আধিপত্ত বিস্তারের ক্ষেত্রে ভারতের হাতে যথেষ্ট সুযোগ রয়েছে বলেও তিনি উল্লেখ করেন। শ্রী কান্ত বলেন, এই উদ্যোগ গ্রহণের ফলে আগামীদিনে ভারত খুব শীঘ্রই বিশ্বমানের ইনকিউবেটর হাবে পরিণত হবে। অটল ইনোভেশন মিশনের মিশন ডিরেক্টর রমন রমনাথন বলেছেন, দেশের উদ্ভাবনী প্রতিভা অর্জনের জন্য বিশ্বমানের ইনকিউবেটরের প্রয়োজন রয়েছে। এক্ষেত্রে বিল অ্যান্ড মেলিন্ডা গেটস ফাউন্ডেশন ও ওয়াদওয়ানি ফাউন্ডেশনের সঙ্গে নীতি আয়োগ যে উদ্যোগ নিয়েছে তা প্রশংসনীয় বলেও তিনি জানান। বিল অ্যান্ড মেলিন্ডা গেটস ফাউন্ডেশনের সহকারী পরিচালক অঞ্জনী বনশাল বলেছেন, ব্যবসায়িক পরিকল্পনা , প্রযুক্তিগত উদ্ভাবনী, মাতৃত্বকালীন ও শিশুদের স্বাস্থ্য পরিষেবার উন্নতি, প্রান্তিক কৃষকের আয় এবং উৎপাদন বৃদ্ধি, ডিজিটাল আর্থিক পরিষেবার ব্যবহার ও সুযোগ-সুবিধা বৃদ্ধি এবং মহিলাদের জীবনযাত্রার মানোন্নয়নে বিশেষভাবে সাহায্য করবে এই কর্মসূচি। ওয়াদওয়ানি ফাউন্ডেশনের সভাপতি তথা প্রধান কার্যনির্বাহী অধিকর্তা অজয় কেলা জানিয়েছেন এই কর্মসূচির মাধ্যমে অর্থনৈতিক সংকট কাটিয়ে উঠে কর্মসংস্থান বৃদ্ধির সুযোগ তৈরি হবে।
(CG/SS/NS
স্বাস্থ্যওপরিবারকল্যাণমন্ত্রক
চিকিৎসা-শিক্ষাক্ষেত্রে ভারত সরকারের গুরুত্বপূর্ণ সিদ্ধান্ত
নয়াদিল্লি, ২৯ জুলাই, ২০২১
প্রধানমন্ত্রী শ্রী নরেন্দ্র মোদীর দূরদৃষ্টিসম্পন্ন নেতৃত্বে কেন্দ্রীয় স্বাস্থ্য ও পরিবারকল্যাণ মন্ত্রক এক ঐতিহাসিক সিদ্ধান্ত নিয়েছে। মন্ত্রকের সিদ্ধান্ত অনুযায়ী ২০২১-২২ শিক্ষাবর্ষ থেকেই নিম্ন-স্নাতক ও স্নাতকোত্তর মেডিকেল / ডেন্টাল কোর্সে  সর্বভারতীয় কোটার আওতায় অন্যান্য অনগ্রসর শ্রেণীর জন্য ২৭ শতাংশ এবং আর্থিক দিক থেকে পিছিয়ে পড়া শ্রেণীর পড়ুয়াদের জন্য ১০ শতাংশ আসন সংরক্ষিত করা হয়েছে। উল্লেখ করা যেতে পারে, গত ২৬ জুলাই এক বৈঠকে মাননীয় প্রধানমন্ত্রী দীর্ঘদিন পড়ে থাকা আসন সংরক্ষণের এই সমস্যার কার্যকর সমাধানের জন্য সংশ্লিষ্ট মন্ত্রকগুলিকে নির্দেশ দিয়েছিলেন।
সরকারের এই সিদ্ধান্তের ফলে প্রতি বছর এমবিবিএস কোর্সে অন্যান্য অনগ্রসর শ্রেণীর প্রায় ১,৫০০ জন ছাত্রছাত্রী এবং নিম্ন-স্নাতক কোর্সে ২,৫০০ জন অনগ্রসর শ্রেণীর ছাত্রছাত্রী উপকৃত হবেন। একইভাবে, এমবিবিএস কোর্সে প্রায় ৫৫০ জন আর্থিক দিক থেকে পিছিয়ে পড়া শ্রেণীর ছাত্রছাত্রী এবং স্নাতকোত্তর পর্যায়ে প্রায় ১ হাজার ছাত্রছাত্রী উপকৃত হবেন।
মাননীয় সুপ্রিম কোর্ট মেধার ভিত্তিতে সংশ্লিষ্ট রাজ্যের বাসিন্দা না হওয়া সত্ত্বেও চিকিৎসা-শিক্ষা গ্রহণে আগ্রহী মেধাবী ছাত্রছাত্রীদের অন্য রাজ্যে চিকিৎসা-শিক্ষা গ্রহণের সুযোগ করে দিতে যে নির্দেশ দিয়েছিল তার প্রেক্ষিতে ১৯৮৬ সালে সর্বভারতীয় কোটার সূচনা হয়। সর্বভারতীয় কোটায় সরকারি মেডিকেল কলেজগুলিতে অসংরক্ষিত শ্রেণীর পড়ুয়াদের জন্য মোট আসনের ১৫ শতাংশ এবং স্নাতকোত্তর পর্যায়ে মোট আসনের ৫০ শতাংশ সুনির্দিষ্ট হয়। ২০০৭ সালে সর্বভারতীয় কোটায় কোনও আসন সংরক্ষণের ব্যবস্থা ছিল না। কিন্তু ২০০৭ সালে মহামান্য সুপ্রিম কোর্ট সর্বভারতীয় কোটায় ১৫ শতাংশ আসন তপশিলি জাতি এবং ৭.৫ শতাংশ আসন তপশিলি উপজাতির চিকিৎসা-পড়ুয়াদের জন্য সংরক্ষণের নির্দেশ দেয়। একইভাবে, অন্যান্য অনগ্রসর শ্রেণীর জন্য ২৭ শতাংশ আসন সংরক্ষণের বিষয়টিও স্বীকৃতি পায়। সমস্ত কেন্দ্রীয় সরকারি চিকিৎসা-শিক্ষা প্রতিষ্ঠানে সর্বভারতীয় কোটার আওয়তা আসন সংরক্ষণের সুবিধা রয়েছে। কিন্তু রাজ্যের মেডিকেল ও ডেন্টাল কলেজগুলিতে সর্বভারতীয় কোটার সুবিধা চালু হয়নি। চলতি চিকিৎসা-শিক্ষাবর্ষে সর্বভারতীয় কোটার আওতায় অন্যান্য অনগ্রসর শ্রেণীর ২৭ শতাংশ এবং আর্থিক দিক থেকে পিছিয়ে পড়া শ্রেণীর ১০ শতাংশ ছাত্রছাত্রী উপকৃত হবেন। অন্যান্য অনগ্রসর শ্রেণী এবং আর্থিক দিক থেকে পিছিয়ে পড়া শ্রেণীর ছাত্রছাত্রীদের আসন সংরক্ষণের সুবিধা দিতে উপরোক্ত সিদ্ধান্ত কেন্দ্রীয় সরকারের অঙ্গীকারকেই প্রতিফলিত করে।
উল্লেখ করা যেতে পারে, গত ছয় বছরে দেশে এমবিবিএস পর্যায়ে আসন সংখ্যা ২০১৪-র ৫৪,৩৪৮টি থেকে ৫৬ শতাংশ বেড়ে ২০২০-তে ৮৪,৬৪৯ হয়েছে। একইভাবে, স্নাতকোত্তর পর্যায়ে আসন সংখ্যা ২০১৪-র ৩০,১৯১ থেকে ৮০ শতাংশ বেড়ে ২০২০-তে ৫৪,২৭৫ হয়েছে। আলোচ্য সময়ে সারা দেশে ১৭৯টি নতুন মেডিকেল কলেজ চালু করা হয়েছে। এর ফলে দেশে মেডিকেল কলেজের সংখ্যা বেড়ে হয়েছে ৫৫৮। এর মধ্যে ২৮৯টি সরকারি এবং ২৬৯টি বেসরকারি মেডিকেল কলেজ রয়েছে।
CG/BD/DM/….29th July, 2021……
(Visitor Counter : 336
প্রধানমন্ত্রীরদপ্তর
প্রধানমন্ত্রী জাতীয় বাল পুরস্কার প্রাপকদের সঙ্গে আলাপচারিতা প্রধানমন্ত্রীর
নয়াদিল্লি, ২৪ জানুয়ারি, ২০২৩
প্রধানমন্ত্রী শ্রী নরেন্দ্র মোদী আজ ৭ লোক কল্যাণ মার্গে তাঁর বাসভবনে প্রধানমন্ত্রী জাতীয় বাল পুরস্কার প্রাপকদের সঙ্গে আলাপচারিতায় অংশ নেন।
প্রধানমন্ত্রী সব পুরস্কার বিজেতাদের স্মারক উপহার দেন। তাদের প্রত্যেকের সঙ্গে আলাদাভাবে কথা বলেন তিনি। এক ঘরোয়া পরিবেশে খোলামেলাভাবে এই আলাপচারিতায় অংশ নেন প্রধানমন্ত্রী। শিশুরা প্রধানমন্ত্রীকে বিভিন্ন বিষয়ে প্রশ্ন করে এবং নানা চ্যালেঞ্জ মোকাবিলার জন্য প্রধানমন্ত্রীর দিশা নির্দেশ চায়।
প্রধানমন্ত্রী পুরস্কার প্রাপকদের জীবনের পথে এগিয়ে চলার জন্য ছোট ছোট সমস্যাগুলির সমাধান করে ধীরে ধীরে ক্ষমতা বাড়ানোর পরামর্শ দেন। এর মাধ্যমেই বড় সমস্যা সমাধানের আত্মবিশ্বাস বিকশিত হবে বলে উল্লেখ করেন প্রধানমন্ত্রী। মানসিক স্বাস্থ্য এবং শিশুদের সামনে যে সব চ্যালেঞ্জ আসতে পারে সে প্রসঙ্গে প্রধানমন্ত্রী পরিবারের গুরুত্বপূর্ণ ভূমিকার কথা তুলে ধরেন। আলাপচারিতায় প্রধানমন্ত্রী খেলাধুলার উপকারিতা, কলা ও সংস্কৃতিকে জীবন ধারনের মাধ্যম হিসেবে নির্বাচন করা, অনুসন্ধান ও উদ্ভাবন এবং আধ্যাত্মিকতার মতো অন্যান্য প্রসঙ্গও উত্থাপন করেন।
উল্লেখ্য, ভারত সরকার ৬টি বিভাগে বিশেষ সাফল্যের জন্য প্রধানমন্ত্রী জাতীয় বাল পুরস্কার প্রদান করে। এই বিভাগগুলি হল- উদ্ভাবন, সামাজিক সেবা, শিক্ষা, খেলাধুলা, শিক্ষা ও সংস্কৃতি এবং সাহসিকতা। প্রত্যেক পুরস্কার প্রাপককে একটি পদক, নগদ ১ লক্ষ টাকা এবং একটি শংসাপত্র প্রদান করা হয়। এ বছর সারা দেশের মোট ১১ জনকে এই পুরস্কার প্রদান করা হচ্ছে। এদের মধ্যে ৬টি ছেলে ও ৫টি মেয়ে রয়েছে। পুরস্কার প্রাপকদের তালিকায় শ্রেয়া ভট্টাচার্য, আদিত্য সুরেশ, এম. গৌরবি রেড্ডি, সম্ভব মিশ্র, রোহন রামচন্দ্রা বাহির, আদিত্য প্রতাপ সিং চৌহান, ঋষি শিব প্রসন্ন, অনুষ্কা জলি, হানায়া নিশর, কোলাগাতলা, আলানা মীনাক্ষি এবং শৌর্যজিৎ রঞ্জিত কুমার খাইরে রয়েছেন।
PG/PM/NS
(
শিল্পওবাণিজ্যমন্ত্রক
২০২০-২১ অর্থবর্ষে ভারত ১১,৪৯,৩৪১ মেট্রিক টন সামুদ্রিক পণ্য রপ্তানি করেছে
নতুন দিল্লি, ৩ জুন, ২০২১
কোভিড অতিমারি পরিস্থিতিতেও ভারত ২০২০-২১ অর্থবর্ষে বিদেশের বাজারে ৪৩,৭১৭.২৬ কোটি টাকা মূল্যের ১১,৪৯,৩৪১ মেট্রিক টন সামুদ্রিক পণ্য রপ্তানি করেছে । আমেরিকা, চীন এবং ইউরোপীয় ইউনিয়নের প্রথম সারির দেশগুলি ভারত থেকে এই সামুদ্রিক পণ্য কিনেছে । মূলত হিমঘরজাত চিংড়ি, মাছ ইত্যাদি রপ্তানি করেছে ভারত । ২০১৯-২০ অর্থবর্ষে ভারত ৪৬,৬৬২.৮৫ কোটি টাকা মূল্যের ১২,৮৯,৬৫১ মেট্রিক টন সী-ফুড রপ্তানি করেছে ।
সামুদ্রিক পণ্য রপ্তানি উন্নয়ন কর্তৃপক্ষের চেয়ারম্যান শ্রী কে এস শ্রীনিবাস জানিয়েছেন যে, করোনা সংক্রমণকালের প্রথমার্ধে সী-ফুড রপ্তানি ক্ষেত্রে ব্যাপক প্রভাব পড়েছিল । তবে, ২০২০-২১ অর্থবর্ষের শেষ ত্রৈমাসিকে এই ক্ষেত্রে পুনরুত্থান লক্ষ্য করা গেছে । ভারত বিদেশে সী-ফুড রপ্তানি করে মোট যে পরিমাণ অর্থ আয় করেছে তার মধ্যে ৫১.৩৬ শতাংশ অর্থ এসেছে হিমঘরজাত চিংড়ি রপ্তানি করে । ভারত থেকে সবথেকে বেশি এই সী-ফুড আমদানি করেছে আমেরিকা । এরপরে রয়েছে চীন, ইউরোপীয় ইউনিয়নের সদস্যভুক্ত দেশ, জাপান, দক্ষিণ-পূর্ব এশিয়া এবং মধ্য প্রাচ্যের দেশগুলি । ভারত যে পরিমাণ সী-ফুড রপ্তানি করেছে, তার মধ্যে ১৬.৩৭ শতাংশ হল হিমঘরজাত মাছ । এর ফলে ভারতের যে মোট আয় হয়েছে তার মধ্যে ৬.৭৫ শতাংশ অর্থ এসেছে এখান থেকে ।
CG/SS/RAB
(Visitor Counter : 279
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বাঞ্চলে পরিকাঠামো প্রসারের কাজে ব্যয় ও ব্যয়বরাদ্দ সম্পর্কে লোকসভায় তথ্য পেশ
নয়াদিল্লি, ১ আগস্ট, ২০১৮
২০১৫-১৬ থেকে ২০১৮-১৯ – এই সময়কালের জন্য দেশের উত্তর-পূর্বাঞ্চলের অনুকূলে ব্যয়বরাদ্দ এবং প্রকৃত ব্যয় সম্পর্কে আজ সংসদে এক তথ্য পেশ করেন উত্তর-পূর্বাঞ্চলীয় বিকাশ দপ্তরের প্রতিমন্ত্রী  ডঃ জিতেন্দ্র সিং।
লোকসভায় এক প্রশ্নের লিখিত জবাবে তিনি জানান, ব্যবহারিক পরিকাঠামোর ক্ষেত্রে ঘাটতি পূরণের লক্ষ্যে উত্তর-পূর্ব ভারতের রাজ্য সরকারগুলির পক্ষ থেকে অগ্রাধিকারের ভিত্তিতে যে প্রকল্পগুলি চিহ্নিত করা হয়, তার রূপায়ণে প্রয়োজনীয় অর্থ সহায়তা দিয়ে থাকে তাঁর মন্ত্রক। অন্যদিকে, প্রধানতঃ কৃষি, শিক্ষা, পর্যটন, স্বাস্থ্য, বিমান সংযোগ, বিদ্যুৎ, জলবিকাশ, পর্যটন, পরিবহণ ও যোগাযোগ এবং স্বাস্থ্য ও চিকিৎসাক্ষেত্রে প্রকল্প রূপায়ণে আর্থিক সহায়তা দেওয়া হয় উত্তর-পূর্বাঞ্চলীয় পরিষদের পক্ষ থেকে।
ডঃ জিতেন্দ্র সিং আরও জানান যে প্রাপ্ত তথ্য অনুযায়ী, ভারত-বাংলাদেশ সীমান্তে যে ৩,৩২৬ কিলোমিটার বরাবর বেড়া দেওয়ার প্রকল্প অনুমোদিত হয়েছে তার মধ্যে এ পর্যন্ত ২,৭৭৮.৬৬ কিলোমিটার এলাকায় বেড়া বসানোর কাজ সম্পূর্ণ হয়েছে। সীমান্ত প্রহরা বাহিনী , সীমান্তে বেড়া নির্মাণ, সীমান্ত সড়ক প্রকল্পের রূপায়ণ, ফ্ল্যাডলাইট বসানোর কাজ, সীমান্ত এলাকায় আউটপোস্টের ব্যবস্থা এবং উচ্চপ্রযুক্তির নজরদারি সহ বেশ কিছু সুরক্ষা ও নিরাপত্তামূলক পদক্ষেপ গ্রহণ করা হয়েছে কেন্দ্রীয় সরকারের উদ্যোগে। ভারত-বাংলাদেশ সীমান্তে ২০১৫-১৬ থেকে ২০১৭-১৮ এবং বর্তমান অর্থ বছরের এ পর্যন্ত সড়ক নির্মিত হয়েছে ৮৫.৬৪ কিলোমিটার এলাকা বরাবর।
কেন্দ্রীয় মন্ত্রীর বক্তব্য অনুযায়ী, উত্তর-পূর্বাঞ্চলের রাজ্যগুলির জন্য ২০১৫-১৬ থেকে ২০১৮-১৯ পর্যন্ত মোট ব্যয়বরাদ্দ এবং প্রকৃত ব্যয়ের মাত্রা এখানে তুলে ধরা হল :

|
|
|
|
২০১৫-২০১৬
|
|
২০১৬-২০১৭
|
|
২০১৭-২০১৮
|
|
২০১৮-২০১৯
|
|
বাজেট বরাদ্দ
|
|
২৩৬২.৭৪
|
|
২৪৩০.০১
|
|
২৬৮২.৪৫
|
|
৩০০০.০০
|
|
প্রকৃত ব্যয়
|
|
১৯৮৬.৭৯
|
|
২৪৯৫.৮৪
|
|
২৫১৩.৯৭
|
|
৩৯৬.৪৩ 
CG/SKD/DM/….
(Visitor Counter : 12
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৩০ কোটির বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ২২ কোটি ৭০ লক্ষের বেশি টিকার ডোজ রয়েছে
নতুন দিল্লি, ২১ নভেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৩০ কোটি ৯২ লক্ষ ৫২ হাজার ৯৫০টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ২২ কোটি ৭০ লক্ষ ৯৩ হাজার ৫৩১টি টিকার ডোজ হাতে রয়েছে।
CG/BD/AS/
(Visitor Counter : 78
প্রধানমন্ত্রীরদপ্তর
বেসরকারি উদ্যোগে উদ্ভাবিত ভারতের প্রথম রকেট ‘বিক্রম-এস’-এর সফল উৎক্ষেপণে ইসরো এবং ইন-স্পেসকে অভিনন্দন প্রধানমন্ত্রীর
নয়াদিল্লি, ১৮ নভেম্বর, ২০২২
স্কাইরুট এরোস্পেস উদ্ভাবিত ভারতের প্রথম বেসরকারি রকেট ‘বিক্রম সাব-অর্বিটাল’-এর সফল উৎক্ষেপণে ভারতীয় মহাকাশ গবেষণা সংস্থা ইসরো এবং ইন-স্পেসকে অভিনন্দিত করেছেন প্রধানমন্ত্রী শ্রী নরেন্দ্র মোদী।
একগুচ্ছ ট্যুইট বার্তার মাধ্যমে প্রধানমন্ত্রী বলেছেন :
“স্কাইরুট এরোস্পেস উদ্ভাবিত রকেট ‘বিক্রম-এস’-এর আজ সফল উৎক্ষেপণ হল শ্রীহরিকোটা থেকে। এই ঘটনা ভারতের এক ঐতিহাসিক মুহূর্ত। বেসরকারি উদ্যোগে ভারতের মহাকাশ শিল্পের যাত্রাপথে এ হল এক গুরুত্বপূর্ণ মাইলফলক। এই সাফল্যের জন্য ইসরো এবং ইন-স্পেস ইন্ডিয়াকে আমার অভিনন্দন।”
“এই সাফল্যের ঘটনা একথাই প্রমাণ করে যে আমাদের যুব সমাজ যথেষ্ট মেধা ও প্রতিভার অধিকারী। ২০২০ সালে মহাকাশ ক্ষেত্রের সংস্কারের মতো এক বিশেষ পদক্ষেপের পূর্ণ সুযোগ গ্রহণ করতে তাঁরা যে যথেষ্ট পারদর্শী, এই সাফল্য সেকথাই প্রমাণ করে।”
PG/SKD/DM/
(